text: Horsens kommune spekulerer i schweizerfranc
  04 august 2011 kl. 09.19
  Horsens Kommune har tabt millioner på valutaspekulation.
  Horsens optog i 2001 et lån i schweizerfranc til en god rente og en god kurs.
  Men kursen på valutaen er det seneste år steget markant. Alene sidste år steg schweizerfrancen så meget, at kommunens gæld er vokset med 46 millioner kroner.
   
  Horsens Kommune håber på bedre tider og venter med at betale lånet tilbage.
  Men det er en dårlig idé, mener lektor på Handelshøjskolen i Aarhus, Tom Aabo:
  - Det kan da så godt være, at hvis vi snakker sammen igen om et år eller fem, at det har vist sig at være en god idé.  Men det svarer kun til, at hvis du har været på Kasino og har tabt, er det så en god idé at spille en time eller to timer længere? Hvis du så vinder pengene, har det så været en god idé? Næh, for du kunne lige så godt have tabt dem - det er udelukkende et spørgsmål om held, siger han til P4 Østjylland.
  SF vil nu tage diskussionen op med de øvrige partier i byrådet.
  - Vi opfordre til, at vi for fremtiden holder os langt væk fra denne her type kasinoagtige valutaspekulation i kommunen, siger SF?s medlem af Økonomiudvalget i Horsens Kommune, Bjarne Sørensen.
  